Shavkat Mirziyoyev va Gurbanguli Berdimuhamedov “Ulli hovli” majmuasida boʻldi

24.04.2018
O‘zbeklar va turkmanlar qadimdan yonma-yon, hamjihat yashab kelgan. Xiva xonligi davrida turkmanlar uchun qishloqlar, uy-joylar barpo etilgan. Urganch tumanidagi “Ulli hovli” majmuasi ana shunday tarixiy obidalardan biridir.
O‘n yettinchi asrda qurilgan majmuada qadimiy hovlilar, turkman madaniyatiga oid osori-atiqalar, ularni oʻrab turgan qoʻrgʻon saqlanib qolgan.
Prezident Shavkat Mirziyoyev tashabbusi bilan bu yerda ta’mirlash va obodonlashtirish ishlari amalga oshirildi. Yigirma oʻrinli mehmonxona qurildi. Turkman oʻtovlari oʻrnatildi. Sayyohlik va ziyorat turizmi uchun barcha sharoit yaratildi.
O‘zbekiston va Turkmaniston Prezidentlari “Ulli hovli”ni tomosha qildi.
Shu yerda oʻzbek va turkman mumtoz qoʻshiqlaridan namunalar ijro etildi.